Ikrom Aliboyev. Ikrom Isroiljon oʻgʻli Aliboyev (1994-yili 9-yanvarda Toshkent shahrida tugʻilgan) – oʻzbekistonlik professional futbolchi. Oʻzbekiston Superligasi ishtirokchisi, Fargʻonaning „Neftchi“ klub aʼzosi. Maydondagi ampluasi yarim himoyachi. Klubdagi faoliyati. Ikrom Aliboyev professional futboldagi faoliyatini 2013-yili boshlagan. U ilk bora Lokomotiv safida 2013-yilning 8-noyabrida oliy liga uchrashuvida Buxoro futbol klubi bilan kechgan oʻyinda jamoa tarkibiga qoʻshildi. Oʻsha oʻyinda u zaxirada boʻldi. Ikrom Aliboyev hozirga qadar ushbu klubda oʻynab kelmoqda. Ichki chempionatda shu vaqtga qadar 16 ta oʻyinda maydonga tushib raqiblar darvozasini 1 marta ishgʻol qilgan. Osiyo chempionlar ligasining 2014 va 2015-yilgi musobaqalarida klub tarkibida 3 ta oʻyinda qatnashgan. 2018-yil 13-dekabrda u K-liga 1 jamoasi FC Seul bilan uch yillik shartnoma imzoladi. U 2020-yilgi Osiyo Chempionlar Ligasi va 2020-yilgi chempionat jadvalining uchinchi pogʻonasiga koʻtarilishi uchun klubga hissa qoʻshgan, ammo 2020-yilgi mavsumda jarohati tufayli mavsumni tark etishga majbur boʻlgan. 2021-yilda Aliboyev oʻzaro kelishuvga koʻra „Seul“ klubi bilan shartnomasini bekor qildi va keyin K Liga 2 jamoasi „Daejeon Hana Citizen“ ga oʻtdi. Keyin esa mavsum oxirida klubni tark etdi. 2022-yilda u Oʻzbekistonga qaytib, Toshkentning „Paxtakor“ klubiga oʻtdi. 2023-yilgi mavsum avvalida „Paxtakor“ jamoasi bilan xayrlashdi va Janubiy Koreyaning „Gangwon“ jamoasi bilan shartnoma imzolagan. 2024-yildan Koreyaning „Seongam FC“ jamoasi futbolchisi. 2024-yilda Koreya ligalarida 100 ta oʻyin oʻtkazgan dastlabki oʻzbekistonlik futbolchiga aylangan. Terma jamoadagi faoliyati. Ikrom Aliboyev terma jamoaga 2015-yili bosh murabbiy Mirjalol Qosimov tomonida chaqirtirilgan. U lik bora 2015-yilning 11-iyunida terma jamoasi bilan boʻlgan oʻrtoqlik uchrashuvida maydonga tushdi va oʻyinning asosiy vaqtida toʻliq oʻynadi. Ikkinchi tema jamoadagi oʻyini rasmiy oʻyin boʻlib, unda 2015-yilning 16-iyunida 2018-yilgi jahon chempionatining Osiyo qitʼasi boʻyicha saralash bosqichining 2-roundida terma jamoasiga qarshi kechgan oʻyinda 34 daqiqa maydonda harakat qildi. Shu vaqtga qadar u 28 ta oʻyinda terma jamoa sharafini himoya qilgan. Yutuqlari. Lokomotiv tarkibida